CELEX: 32011R0879
Language: fi
Date: 2011-09-02 00:00:00
Title: Komission täytäntöönpanoasetus (EU) N:o 879/2011, annettu 2 päivänä syyskuuta 2011 , neuvoston asetuksen (EU) N:o 57/2011 muuttamisesta ICES-alueella IIIa sekä Euroopan unionin vesillä ICES-alueilla IIa ja IV harjoitettavaa harmaaturskan kalastusta koskevien saalisrajoitusten osalta

3.9.2011   
            
            
               FI
            
            
               Euroopan unionin virallinen lehti
            
            
               L 228/6
            
         KOMISSION TÄYTÄNTÖÖNPANOASETUS (EU) N:o 879/2011,
   annettu 2 päivänä syyskuuta 2011,
   neuvoston asetuksen (EU) N:o 57/2011 muuttamisesta ICES-alueella IIIa sekä Euroopan unionin vesillä ICES-alueilla IIa ja IV harjoitettavaa harmaaturskan kalastusta koskevien saalisrajoitusten osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan unionin vesillä ja Euroopan unionin aluksiin tietyillä Euroopan unionin ulkopuolisilla vesillä sovellettavien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2011 18 päivänä tammikuuta 2011 annetun neuvoston asetuksen (EU) N:o 57/2011 (1) ja erityisesti sen 5 artiklan 4 kohdan,
   sekä katsoo seuraavaa:
   
               (1)
            
            
               Harmaaturskakannan saaliiden rajoittamisesta nollaan ICES-alueella IIIa sekä unionin vesillä ICES-alueilla IIa ja IV säädetään asetuksen (EU) N:o 57/2011 liitteessä I A.
            
         
               (2)
            
            
               Vuoden 2011 alkupuoliskon aikana kerättyjen tieteellisten tietojen perusteella tieteellis-teknis-taloudellinen kalastuskomitea on antanut lausunnon, jonka mukaan enintään 6 000 tonnin saaliit vuonna 2011 vastaavat kalastuskuolevuutta 0,02, ja niiden odotetaan pitävän kannan ennalta varautuvan tason yläpuolella.
            
         
               (3)
            
            
               Harmaaturska on Norjan kanssa jaettu Pohjanmeren kalakanta, jota osapuolet eivät tällä hetkellä hallinnoi yhdessä. Tässä asetuksessa säädettyjen toimenpiteiden olisi oltava niiden Norjan kanssa käytyjen neuvottelujen mukaisia, jotka on järjestetty Euroopan unionin ja Norjan välisten kalastusneuvottelujen päätelmiä koskevan 3 päivänä joulukuuta 2010 tehdyn pöytäkirjan määräysten mukaisesti.
            
         
               (4)
            
            
               Sen vuoksi unionin osuudeksi harmaaturskan saaliista ICES-alueella IIIa sekä unionin vesillä ICES-alueilla IIa ja IV olisi vahvistettava 75 prosenttia 6 000 tonnista.
            
         
               (5)
            
            
               Koljaa ja valkoturskaa saadaan sivusaaliina harmaaturskaa pyydettäessä. Siksi on asianmukaista sisällyttää nämä saaliit harmaaturskalle ja sille läheisille lajeille asetettuihin jäsenvaltioiden kiintiöihin, mutta liikakalastuksen torjumiseksi kyseisten lajien osuus mainituista kiintiöistä olisi rajoitettava enintään viiteen prosenttiin kokonaismäärästä.
            
         
               (6)
            
            
               Sen vuoksi asetuksen (EU) N:o 57/2011 liitettä I A olisi muutettava.
            
         
               (7)
            
            
               Harmaaturska on lyhytikäinen laji. Kalastuksen jatkumisen varmistamiseksi uusia määrällisiä pyyntirajoituksia tulisikin soveltaa mahdollisimman pian. Tämän asetuksen tulisi tästä syystä tulla voimaan seuraavana päivänä sen jälkeen, kun se on julkaistu.
            
         
               (8)
            
            
               Tässä asetuksessa säädetyt toimenpiteet ovat kalastus- ja vesiviljelyalan komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 57/2011 liite I A tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä syyskuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 24, 27.1.2011. s. 1.
   
      LIITE
      Korvataan asetuksen (EU) N:o 57/2011 liitteessä I A harmaaturskaa ja siihen liittyviä sivusaaliita ICES-alueella IIIa sekä ICES-alueiden IIa ja IV (EU:n vesialueet) koskeva kohta seuraavasti:
      
         
                     
                                 ”Laji
                              
                              
                                 :
                              
                              
                                 Harmaaturska ja siihen liittyvät sivusaaliit
                                 
                                    Trisopterus esmarki
                                 
                              
                           
                  
                     
                                 Alue
                              
                              
                                 :
                              
                              
                                 IIIa; EU:n vedet alueilla IIa ja IV
                                 NOP/2A3A4.
                              
                           
               
                     Tanska
                  
                  
                     4 496 (1)
                     
                  
                  
                     Analyyttinen TAC
                     Asetuksen (EY) N:o 847/96 3 artiklaa ei sovelleta.
                     Asetuksen (EY) N:o 847/96 4 artiklaa ei sovelleta.
                  
               
                     Saksa
                  
                  
                     1 (1)
                         (2)
                     
                  
               
                     Alankomaat
                  
                  
                     3 (1)
                         (2)
                     
                  
               
                     EY
                  
                  
                     4 500 (1)
                     
                  
               
                     Norja
                  
                  
                     0
                  
               
                     TAC
                  
                  
                     Ei sovelleta
                  
               
      
         (1)  Vähintään 95 prosenttia aluksista puretuista saaliista on oltava harmaaturskaa. Sivusaaliina saadut koljat ja valkoturskat luetaan TAC:n jäljelle jäävään viiteen prosenttiin.
      
         (2)  Kiintiöön saa pyytää vain EY:n vesillä ICES-alueilla IIa, IIIa ja IV.”